CELEX: 32022D0950
Language: sk
Date: 2022-06-20 00:00:00
Title: Rozhodnutie Rady (SZBP) 2022/950 z 20. júna 2022, ktorým sa mení rozhodnutie (SZBP) 2016/1693 o reštriktívnych opatreniach voči ISIL (Dá’iš) a al-Káide a voči osobám, skupinám, podnikom a subjektom, ktoré sú s nimi spojené

20.6.2022   
               
               
                  SK
               
               
                  Úradný vestník Európskej únie
               
               
                  LI 164/4
               
            
         ROZHODNUTIE RADY (SZBP) 2022/950
         z 20. júna 2022,
         ktorým sa mení rozhodnutie (SZBP) 2016/1693 o reštriktívnych opatreniach voči ISIL (Dá’iš) a al-Káide a voči osobám, skupinám, podnikom a subjektom, ktoré sú s nimi spojené
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 20. septembra 2016 prijala rozhodnutie (SZBP) 2016/1693 (1).
                  
               
                     (2)
                  
                  
                     Vzhľadom na pretrvávajúcu hrozbu, ktorú predstavujú ISIL (Dá’iš) a al-Káida a osoby, skupiny, podniky a subjekty, ktoré sú s nimi spojené, by sa na zoznam osôb, skupín, podnikov a subjektov uvedený v prílohe k rozhodnutiu (SZBP) 2016/1693 mali doplniť tri osoby a jedna skupina.
                  
               
                     (3)
                  
                  
                     Rozhodnutie (SZBP) 2016/1693 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Príloha k rozhodnutiu (SZBP) 2016/1693 sa mení tak, ako sa uvádza v prílohe k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Luxemburgu 20. júna 2022
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady (SZBP) 2016/1693 z 20. septembra 2016 o reštriktívnych opatreniach voči ISIL (Dá’iš) a al-Káide a voči osobám, skupinám, podnikom a subjektom, ktoré sú s nimi spojené, a o zrušení spoločnej pozície 2002/402/SZBP (Ú. v. EÚ L 255, 21.9.2016, s. 25).
      
      
         
            PRÍLOHA
            Príloha k rozhodnutiu (SZBP) 2016/1693 sa mení takto:
            
                        1.
                     
                     
                        Pod nadpis „A. Osoby podľa článkov 2 a 3“ sa dopĺňajú tieto záznamy:
                        
                                    „12.
                                 
                                 
                                    Sidan Ag HITTA (alias Asidan Ag Hitta, Abu 'Abd al-Hakim, Abu Abdelhakim al-Kidali, Abu Qarwani, Al Qaïrawani, Abou Abdel Hamid Al Kidali); dátum narodenia: 1976; miesto narodenia: Kidal, Mali; pohlavie: muž; štátna príslušnosť: malijská.
                                 
                              
                                    13.
                                 
                                 
                                    Salem ould BREIHMATT (alias OULD ABED Cheikh ould Mohamed Salec, Abu Hamza al-Shanqiti, Abu Hamza al-Shinqiti, Hamza al-Mauritani, NITRIK Hamza, Abu Hamza al-Chinguetti); dátum narodenia: 1978 alebo 1984; miesto narodenia: Mauritánia; pohlavie: muž; štátna príslušnosť: mauritánska.
                                 
                              
                                    14.
                                 
                                 
                                    Jafar DICKO (alias Jaffar Dicko, Abdoul Salam Dicko, Amadou Boucary, Amadou Boucary Dicko); dátum narodenia: 1980 (predpokladá sa); pohlavie: muž; štátna príslušnosť: Burkinabe.“
                                 
                              
                  
                        2.
                     
                     
                        Pod nadpis „B. Skupiny, podniky a subjekty podľa článku 3“ sa dopĺňa tento záznam:
                        
                                    „4.
                                 
                                 
                                    Ansarul Islam (alias Ansar al-Islam, Ansarour Islam, Ansaroul Islam, Defenders of Islam, Ansar-ul-islam lil-ichad wal jihad, IRSAD, Ansar ul Islam of Malam Boureima Dicko).“